འོན་ཀྱང་སྔ་ལོ་ནས་ཨུ་རུ་སུའི་ཚན་རིག་པ་འགས་འཁྱག་པ་དྲུས་ནས་དེར་བརྟག་དཔྱད་བྱེད་སྐབས་སྲོག་ཆགས་མི་འདྲ་བ་སུམ་སྟོང་ལྔ་བརྒྱ་ལྷག་གི་ཌེ་ཨེན་ཨེ་རྙེད་ཡོད་པ་ལས་དེ་དག་ཕལ་ཆེ་བ་ཕྲ་འབུ་ཆུང་ངུའི་རིགས་ཡིནའང་དེ་མིན་གྱི་ཕྲ་ཕུང་གཅིག་ལྡན་དང་ཕྲ་ཕུང་མང་ལྡན་གྱི་སྲོག་ཆགས་རིགས་ཀྱང་ཡོད་པ་རྙེད་ཡོད།གནས་ཚུལ་འདིའི་ཐོག་ནས་ཤེས་རྟོགས་ཐུབ་པ་ཞིག་ནི་ཤིན་ཏུ་དཀའ་ཚེགས་ཅན་གྱི་ཁོར་ཡུག་གི་ནང་དུའང་ཚེ་སྲོག་གི་འགྲོ་བ་ཡོང་ཐུབ་པས་ཉི་མའི་ཁྱིམ་བརྒྱུད་ཀྱི་གཟའ་གླིང་གཞན་དང་།དེའི་ཕྱི་རོལ་གྱི་གླིང་དག་གི་ནང་དུ་ཚེ་སྲོག་གི་དཔལ་ཡོན་རྙེད་སྲིད་པའི་རེ་བ་ཆེ་རུ་ཕྱིན་ཡོད།